Het sijn comen in rechte voir mene en scepen van loven inde banck
aldair arnt lobbe soen jan lobs die na de heerlich ons gened
heen van brabant en na sijnre stat recht van loven comen en
geleidt is tot den goiden gheerts vanden hove soene jans
wilen vanden hove van werchte in deen zijde en jan taeye
van eelwite die na de heerlich ons gened heen van brabat
en na sijnre stat recht van loven voirs comen en geleidt is tot
den goiden jonchr jans hee tot wezemale tc in dande van
iiii mudden rogs d maten van herssel erfliker renten pachts
Inden iersten van i mudde rox erflix pachts op tgoet ter
donck gelegen onder de banck van westerle tuschen de
goede jan zoeten op deen zijde en tvoirs goet t donck op
dande strecken metten ene eynde tot aen sheen strate
It van vier veertelen rox jairlix en erflix pachts aen en
op een stucke lants gelegen op tvelt t donc tuschen de
goede jan zoeten en tgoet der l donck voirs Item
op noch boender beemts gelege acht de molen te meen
beke tusschen de moeder nete op deen zijde en mychiel
vander bossche ov dander zijde welke boend beemts
voirs voer den voirs erfpacht tot ene wittige onderpande
ghesedt was daer de voirs ptijen alrehande thoenisse
en cleernissen van rechte int langhe op deden Alsoe
dat desen aengehoert de meye van loven maende de
scepen van loven die met vollen ghevolge wijsden voe
een vonnis dat de voirs iiii mudde rox erfspachts
den voirs arnde lobbe en sine beleide volgen sullen op
also dat die staen en bliven sullen tot der tminacien vade
steden gelijc als dander dair aff staen cor calstr ksmak
rogge hanew boys velde junii xx